ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
προς τα μέλη του ΤΕΕ/ΤΚΜ, για συμμετοχή στα Συμβούλια Αρχιτεκτονικής (Σ.Α.)
Συνάδελφοι,

Το TEE/TKM σε εφαρμογή του Ν.4495/2017 (ΦΕΚ167Α/03.11.2017) «Έλεγχος και Προστασία του Δομημένου Περιβάλλοντος & άλλες διατάξεις» όπως ισχύει, καθώς και το άρθ. 40 του Ν. 5193/2025 (Α΄ 56/11.04.2025) «Ενίσχυση της κεφαλαιαγοράς και άλλες διατάξεις», σύμφωνα με το οποίο: «Οι θητείες των υφιστάμενων μελών των: α) Συμβουλίων Αρχιτεκτονικής του άρθρου 10 του ν. 4495/2017 (Α’ 167), και β) Συμβουλίων Πολεοδομικών Θεμάτων και Αμφισβητήσεων Α’ και Β’ της παρ. 3 του άρθρου 20 του ν. 4495/2017, παρατείνονται από τη λήξη τους έως την 30ή Ιουνίου 2025»,

καλεί τα μέλη του που επιθυμούν να συμμετέχουν στα Συμβούλια Αρχιτεκτονικής, εφόσον διαθέτετε τα απαιτούμενα προσόντα, να υποβάλλουν  αίτηση με βιογραφικό σημείωμα, έως 25/06/2025 
στα γραφεία του Τμήματος, Μ. Αλεξάνδρου 49 στην Θεσσαλονίκη
με e-mail protocol-tkm@central.tee.gr 

Τα «Συμβούλια Αρχιτεκτονικής (Σ.Α.)», συγκροτούνται στην έδρα κάθε Περιφερειακής Ενότητας (Θεσσαλονίκη, Χαλκιδική, Σέρρες, Ημαθία, Πιερία, Πέλλα, Κιλκίς), σύμφωνα με τα άρθρα 7 έως 11 του Ν.4495/2017 (ΦΕΚ167Α/03.11.2017), όπως ισχύει.

Τα Συμβούλια Αρχιτεκτονικής είναι πενταμελή. Σ’ αυτά συμμετέχουν δύο (2) Αρχιτέκτονες ιδιώτες μελετητές με τους αναπληρωτές τους, οι οποίοι  υποδεικνύονται από το ΤΕΕ. 
Μπορούν να ορίζονται (σύμφωνα με το άρθρο 9 Ν.4495/2017) όσοι Αρχιτέκτονες διαθέτουν:

· δωδεκαετή αρχιτεκτονική εμπειρία ή 
· πληρούν δύο (2) από τις παρακάτω προϋποθέσεις:

· Οκταετή Αρχιτεκτονική εμπειρία.
· Διάκριση σε Πανελλήνιο ή Διεθνή Αρχιτεκτονικό Διαγωνισμό.
· Μεταπτυχιακό ή Διδακτορικό Δίπλωμα σε συναφές γνωστικό αντικείμενο.
· Κατοχή μελετητικού πτυχίου τάξης Β΄ και Γ΄ της παρ. 6 του άρθρου 39 του ν. 3316/2005 (Α΄ 42) στην κατηγορία μελετών 7 της παρ. 2 του άρθρου 2 του ν. 3316/ 2005 (Α΄ 42).
Η θητεία των Σ.Α. είναι διετής. 
Η αποστολή στοχευμένου, στο αντικείμενο των Σ.Α., βιογραφικού σημειώματος με τη σχετική εμπειρία, είναι απαραίτητη προϋπόθεση για την αξιολόγηση της αίτησης. 

Οι συνάδελφοι που θα επιλεγούν να συμμετέχουν στα Σ.Α. θα πρέπει να προσκομίσουν άμεσα τα δικαιολογητικά που αποδεικνύουν τα απαιτούμενα προσόντα.

Επισημαίνουμε επίσης ότι, οι συνάδελφοι που θα επιλεγούν να συμμετέχουν στα Σ.Α., υποχρεούνται να υποβάλλουν δήλωση ΠΟΘΕΝ ΕΣΧΕΣ για τη συγκεκριμένη δραστηριότητα στην αρμόδια Υπηρεσία.

Για περισσότερες πληροφορίες 
μπορείτε να απευθύνεστε στα Γραφεία του Τμήματος, στην κ. Κυριακή Πετρίδου τηλ. 2310 883121
